Acompagnie CV �mile Jacqmainlaan 16 Brussel: Zoek eens op... Boekhouders & fiscalisten
F: 055 - 421695
Acompagnie CV staat in: boekhouders & fiscalisten regio Brussel Vervaardiging duik in April met 49,4% | Netwerk24
Deur Elvira Wood 09 Julie 2020 18:05
Suid-Afrika se fabrieke het in April bykans tot ’n stilstand gekom. Foto: Pixabay
Statistieke Suid-Afrika (SSA) se jongste syfers wys vervaardiging was in April ’n enorme 49,4% laer as ’n jaar tevore.
April was die eerste volle maand waarin die ekonomie deur die inperking tot stilstand gedwing is.
Vlak 5 van inperking – waar die meeste Suid-Afrikaners by die huis moes bly – het die hele maand gegeld.
Dié inkrimping laat die syfers van -5,5% in Maart en -2,1% in Februarie skielik klein lyk.
Dit is die elfde opeenvolgende maand dat die land minder produkte vervaardig.
SSA se syfers wys Mei 2019 was die laaste vorige maand wat vervaardigingsgroei gewys het. Toe was dit ook net ’n skamele 0,4% op ’n jaargrondslag.
Yster- en staalproduksie (-65,4%) het die meeste gekrimp.
Ander sektore wat agteruit geboer het, is:
Petroleum-, chemikalieë-, rubber- en plastiekproduksie: -41,5%;
Motors en motoronderdele: -98%;
Kosproduksie: -19,4%; en
Hout- en papierprodukte: -49,2%.
Geen subsektor het enige groei getoon nie.
Seisoenaal aangepaste syfers wys vervaardiging het van Maart tot April met 44,3% gekrimp. Dit volg op inkrimpings van -1,2% in Maart en -2,7% in Februarie.
Op ’n kwartaalgrondslag lyk die prentjie ook baie donker.
Vervaardiging in die drie maande tot einde April wys geen groei vergeleke met die vorige drie maande nie, maar eerder ’n inkrimping van 16,9%.
Die grootste ineenkrimping in die kwartaaltydperk was in petroleum-, chemikalieë-, rubber- en plastiekproduksie wat met 17,4% gedaal het.
Geoff Nölting, ekonoom by FNB, verwag nie beter syfers vir Mei nie, want baie fabrieke was selfs onder vlak 4 van die inperking steeds gesluit.
Hy waarsku dit gaan lank duur voordat die sektor van die invloed van die pandemie sal herstel. Die volgehoue lae binnelandse vraag weens huishoudings se finansies wat steeds onder druk is, swak internasionale mededinging en die kragtekorte is die faktore wat die sektor geknou hou, sê Nölting.
Meer oor: Statistieke Suid-Afrika | Inperking | Vlak 5 | Vervaardiging
Trae motorverkope voorspel niks goeds vir ekonomie
Fabrieke aan die gang, maar kommer oor poste
VW-aanleg hervat vervaardiging